CELEX: 61989CO0107
Language: el
Date: 1989-05-19
Title: Διάταξη του προέδρου του πρώτου τμήματος του Δικαστηρίου της 19ης Μαΐου 1989. # Luis G. Caturla Poch κατά Ευρωπαϊκού Κοινοβουλίου. # Υπάλληλοι - Προσωρινά μέτρα. # Υπόθεση C-107/89 R.

Avis juridique important

|

61989O0107

ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΠΡΩΤΟΥ ΤΜΗΜΑΤΟΣ ΤΟΥ ΔΙΚΑΣΤΗΡΙΟΥ ΤΗΣ 19ΗΣ ΜΑΙΟΥ 1989.  -  LUIS G. CATURLA POCH ΚΑΤΑ ΕΥΡΩΠΑΙΚΟΥ ΚΟΙΝΟΒΟΥΛΙΟΥ.  -  ΥΠΟΘΕΣΗ C-107/89 R.  

Συλλογή της Νομολογίας του Δικαστηρίου 1989 σελίδα 01357 Pub.RJ σελίδα Pub somm

ΠερίληψηΔιάδικοιΔιατακτικό
Λέξεις κλειδιά

++++Διαδικασία ασφαλιστικών μέτρων - Προσωρινά μέτρα - Προϋποθέσεις χορηγήσεως - 'Εννομο συμφέρον του αιτούντος προς λήψη του αιτουμένου μέτρου  (Κανονισμός διαδικασίας, άρθρο 83, παράγραφος 2)  

Περίληψη

Ο προσφεύγων δεν έχει κανένα έννομο συμφέρον να επιτύχει, διά της διαδικασίας των ασφαλιστικών μέτρων, την αναστολή της ισχύος των αποτελεσμάτων της βαθμολογίας των τίτλων και των γραπτών εξετάσεων ενός διαγωνισμού στον οποίο συμμετέσχε, προκειμένου να καταστεί δυνατό στην εξεταστική επιτροπή να λάβει υπόψη τα πιστοποιητικά των οποίων τη χορήγηση ματαίως είχε ζητήσει από την αρμόδια για τους διορισμούς αρχή, καθόσον έχει αποδειχθεί ότι ο ενδιαφερόμενος πέρασε επιτυχώς το στάδιο του διαγωνισμού που αφορά τη βαθμολογία των τίτλων, αλλά απέτυχε σε μεταγενέστερο στάδιο, κατά την προφορική εξέταση. 

Διάδικοι

Στην υπόθεση 107/89 R,  Luis G. Caturla Poch, υπάλληλος του Ευρωπαϊκού Κοινοβουλίου, εκπροσωπούμενος από την B. Moutrier, δικηγόρο Λουξεμβούργου, 16, avenue de la Porte-Neuve, τον οποίο όρισε και αντίκλητο στο Λουξεμβούργο,  προσφεύγων,  κατά  Ευρωπαϊκού Κοινοβουλίου, εκπροσωπουμένου από τους Pasetti Bombardella, jurisconsultus, και M. Peter, προϊστάμενο τμήματος στη νομική υπηρεσία, με τόπο επιδόσεων στο Λουξεμβούργο τη γενική γραμματεία του Ευρωπαϊκού Κοινοβουλίου,  καθού,  που έχει ως αντικείμενο αίτηση κατά τη διαδικασία των ασφαλιστικών μέτρων, με την οποία ζητείται η αναστολή της οριστικοποιήσεως των αποτελεσμάτων της βαθμολογήσεως των τίτλων και των γραπτών εξετάσεων του γενικού διαγωνισμού βάσει τίτλων και εξετάσεων 88/C 114/06 που οργάνωσε το Ευρωπαϊκό Κοινοβούλιο προς πλήρωση θέσεως γλωσσικού συμβούλου ισπανικής γλώσσας (ΕΕ C 114 της 30.4.1988, σ. 19),  Ο ΠΡΟΕΔΡΟΣ ΤΟΥ ΠΡΩΤΟΥ ΤΜΗΜΑΤΟΣ,  αποφαινόμενος δυνάμει των άρθρων 9, παράγραφος 4, και 96 του κανονισμού διαδικασίας,  (το σκεπτικό παραλείπεται)  διατάσσει:  

Διατακτικό

1) Απορρίπτει την αίτηση λήψεως ασφαλιστικών μέτρων.  2) Επιφυλάσσεται ως προς τα δικαστικά έξοδα.